pythainlp/thai-wiki-dataset-v4 huggingface dataset:
ยมกปกรณ์อรรถกถา

ยมกปกรณ์อรรถกถา เป็นคัมภีร์อธิบายยมกปกรณ์ ในพระอภิธรรมปิฎก ซึ่งยมกปกรณ์นี้ว่าด้วยธรรมที่เป็นคู่ ประกอบด้วย
การจำแนกเป็นคู่ ๆ นี้ เป็นไปตามอำนาจของยมก หรือธรรมที่ถูกจำแนกเป็นคู่ ๆ ทั้ง 10 ประการ มีลักษณะเป็นการถามถึงลักษณะของธรรมหนึ่ง แล้วตอบด้วยธรรมที่มีลักษณะเป็นคู่กับธรรมนั้น ๆ ดังในอรรถกถาอธิบายว่า "ในยมกทั้ง 10 อย่างนี้ ยมกหนึ่ง ๆ ชื่อว่าคู่ เพราะแสดงไว้ด้วยอำนาจของยมกทั้งหลาย คือคู่ ด้วยประการฉะนี้ ปกรณ์นี้ทั้งหมด พึงทราบว่า ชื่อว่ายมก เพราะรวบรวมคู่ทั้งหลายเหล่านี้ไว้"
ผู้เขียน.
ยมกปกรณ์อรรถกถา รจนาขึ้นโดยพระพุทธโฆสะ หรือ พระพุทธโฆษาจารย์ ดังปรากฏในนิคมคาถาว่า "ข้าพเจ้า (พระพุทธโฆษาจารย์) ปรารภอรรถกถาแห่งปกรณ์ยมกนั้น เพื่อแสดงวิธีกำหนดพระบาลีและนัยแห่งอรรถในคำปุจฉาวิสัชนา" ซึ่งยมกปกรณ์อรรถกถา เป็นส่วนหนึ่งของปัญจปกรณัฏฐกถา หรือ อรรถกถาอธิบายปกรณ์ทั้ง 5 เล่มหลังของพระอภิธรรมปิฎก อย่างไรก็ตาาม มีผู้ตั้งข้อสังเกตว่า ปัญจปกรณัฏฐกถาอาจมีผู้แต่งและเพิ่มเติมตรวจทานร่วมกันหลายท่านในลักษณะเป็นคณะทำงานร่วมกัน
เนื้อหา.
ยมกปกรณ์อรรถกถาเป็นการขยายความยมกปกรณ์ให้พิสดารยิ่งขึ้น โดยมีรูปแบบของการอธิบายศัพท์ และการถามตอบข้อธรรมที่มีความลึกซึ้ง เช่น การยกศัพท์ขึ้นมาอธิบายว่า "คำว่า อญฺญมญฺญมูลานิ จ (แปลว่า) เป็นมูลซึ่งกันและกันด้วย อธิบายว่า มูลทั้งหลายย่อมเป็นเหตุเป็นปัจจัย กะกันและกันโดยเป็นเหตุเป็นปัจจัย ในปฏิโลมปุจฉา ไม่ตรัสว่า สพฺเพ เต ธมฺมา กุสลมูเลน เอกมูลา (แปลว่า) ธรรมเหล่านั้นทั้งหมดมีมูลเป็นอันเดียวกันกับกุศลมูล แต่ตรัสว่า สพฺเพ เต ธมฺมา กุสลา (แปลว่า) ธรรมเหล่านั้นทั้งหมดเป็นกุศล" ดังนี้เป็นต้น 
หลังจากการยกศัพท์แล้ว อาจมีการตั้งบทปุจฉา-วิสัชชนา (ถามตอบ) ความนัยของศัพท์ที่มีความลึกซึ้งในทางธรรม เช่น จากที่ทรงตรัสว่า สพฺเพ เต ธมฺมา กุสลา (ธรรมเหล่านั้นทั้งหมดเป็นกุศล) ผู้แต่งได้ตั้งคำถามต่อว่า "ถามว่า เพราะเหตุไร?" จากนั้นจึงตั้งคำตอบว่า "ตอบว่า เพราะไม่มีเนื้อความแปลกกัน ก็เมื่อจะทำการปุจฉาว่า กุสลมูเลน เอกมูลา (แปลว่า) มีมูลเป็นอันเดียวกันกับกุศลมูลหรือ ดังนี้ พึงทำการวิสัชชนาตามนัยที่กล่าวแล้วในหนหลังว่า มูลานิ ยานิ เอกโต อุปฺปชฺชนติ (แปลว่า) มูลทั้งหลายเหล่าใดเกิดขึ้นคราวเดียวกัน ก็เมื่อความแปลกกันแห่งเนื้อความไม่มีอยู่ เหตุนั้น พระองค์จึงไม่ทรงกระทำการถามอย่างนั้น แต่ทรงกระทำการถามอย่างนี้แม้ในมูลนัย" เป็นต้น
มิสแกรนด์ไทยแลนด์ 2016

มิสแกรนด์ไทยแลนด์ 2016  เป็นการประกวดมิสแกรนด์ไทยแลนด์ครั้งที่ 4 ซึ่งมีการทำกิจกรรมการเก็บตัวการประกวด ณ จังหวัดอุดรธานี ระหว่างวันที่ 14 - 20 มิถุนายน พ.ศ. 2559 และมีการประกวดรอบตัดสินในวันที่ 26 มิถุนายน พ.ศ. 2559 ณ อินดอร์ สเตเดียม หัวหมาก โดยการประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัด โดยในบางจังหวัดอาจมีการจัดประกวดในระดับจังหวัดก่อน
รัตติกร ขุนโสม ผู้ดำรงตำแหน่งมิสแกรนด์ไทยแลนด์ 2015 จากจังหวัดสงขลา ได้มอบมงกุฎและสายสะพายให้แก่ สุภาพร มะลิซ้อน จากจังหวัดสงขลา ได้รับตำแหน่งมิสแกรนด์ไทยแลนด์ 2016 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2016 ณ ลาสเวกัส รัฐเนวาดา สหรัฐ
ผลการประกวด.
ลำดับ.
§ ได้รับการโหวตเข้ามาอยู่ใน 10 คนสุดท้าย
รางวัลตำแหน่งพิเศษ.
การประกวดชุดประจำชาติ.
การประกวดชุดประจำชาติยอดเยี่ยมจะถูกจัดขึ้นในวันที่ 24 มิถุนายน พ.ศ. 2559 ณ อินดอร์ สเตเดียม หัวหมาก, กรุงเทพมหานคร ชุดประจำชาติยอดเยี่ยมที่ได้รับการคัดเลือก จะถูกนำไปให้ตัวแทนที่ชนะการประกวดตำแหน่งต่างๆใส่เพื่อเข้าร่วมในการประกวดระดับนานาชาติต่อไป
การประกวดขวัญใจอุดรธานี.
การประกวดขวัญใจอุดรธานีจะถูกจัดขึ้นในวันที่ 17 มิถุนายน พ.ศ. 2559 ณ ศูนย์การค้าเซนทรัล พลาซา จังหวัดอุดรธานี
ผู้เข้าประกวด.
ผู้เข้าประกวด 77 คน ได้รับการยืนยันแล้ว:
หมายเหตุ.
การถอนตัวผู้เข้าประกวด.
<templatestyles src="Reflist/styles.css" />
หมายเหตุ.
การถอนตัวผู้เข้าประกวด.
<templatestyles src="Reflist/styles.css" />
วอลเลย์บอลหญิงเอวีซีคัพ 2016

วอลเลย์บอลหญิงเอวีซีคัพ 2016  เป็ยการแข่งขันวอลเลย์บอลเอวีซีคัพครั้งที่ 5 จัดขึ้นที่หวิญฟุก ประเทศเวียดนาม
การแบ่งกลุ่ม.
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2015
อันดับการแข่งขัน.
<templatestyles src="Col-begin/styles.css"/>
ยมก

ยมก หรือ ยมกปกรณ์ หรือ มูลยมก เป็นหนึ่งในคัมภีร์ของพระอภิธรรมปิฎก คำว่า ยมก แปลว่า "คู่" ดังในอรรถกถายกตัวอย่างคำว่า ยมกปาฏิหาริย์ หมายถึง ปาฏิหาริย์คู่ หรือคำว่า ยมกสาลา หมายถึง ไม้สาละคู่ เป็นต้น ยมกเป็นคัมภีร์อธิบายหลักธรรมสำคัญให้เห็นความหมายและขอบเขตอย่างชัดเจน และมีการทดสอบความรู้อย่างละเอียดลึกซึ้ง ด้วยวิธีตั้งคำถามย้อนกันเป็นคู่ ๆ เช่น ถามว่าธรรมทั้งปวงที่เป็นกุศล เป็นกุศลมูล หรือว่าธรรมทั้งปวงที่เป็นกุศลมูล เป็นกุศล, หรือคำถามที่ว่ารูป (ทั้งหมด) เป็นรูปขันธ์ หรือว่ารูปขันธ์ (ทั้งหมด) เป็นรูป, หรือคำถามที่ว่าทุกข์ (ทั้งหมด) เป็นทุกขสัจจ์ หรือว่าทุกขสัจจ์ (ทั้งหมด) เป็นทุกข์ ดังนี้ 
หลักธรรมหลักที่นำมาอธิบายแจกแจงในคัมภีร์ยมกมีทั้งสิ้น 10 หลักธรรม ซึ่งในพระไตรปิฎกที่แบ่งคัมภีร์ยมกออกเป็น 2 ส่วน หรือ 2 เล่ม เช่นฉบับภาษาไทย จะแบ่งหลักธรรมเป็น 2 ส่วน ในเล่มแรกหลักธรรมที่นำมาอธิบายในเล่มแรกมี 7 ข้อ คือ มูล (เช่น กุศลมูล) ขันธ์ อายตนะ ธาตุ สัจจะ สังขาร อนุสัย ถามตอบอธิบายเรื่องใด ก็เรียกว่ายมกของเรื่องนั้น ๆ เช่น มูลยมก ขันธยมก เป็นต้น ส่วนในเล่ม 2 แบ่งออกเป็น 3 หลักธรรม คือ จิตตยมก ธรรมยมก (กุศล-อกุศล-อัพยากตธรรม) อินทรียยมก รวมเป็น 10 ยมก
เนื้อหา.
หลักธรรมหลักที่นำมาอธิบายแจกแจงในคัมภีร์ยมกมีทั้งสิ้น 10 หลักธรรม อันได้แก่
ปมรักนวลฉวี

ปมรักนวลฉวี เป็นละครที่สร้างขึ้นโดยอ้างอิงเหตุการณ์สังหารนางนวลฉวี เพชรรุ่ง พยาบาลแห่งโรงพยาบาลยาสูบซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี พ.ศ. 2502 ออกอากาศทาง สถานีโทรทัศน์ไอทีวี เมื่อปีพ.ศ. 2546 ซึ่งก่อนหน้านี้ ในปี พ.ศ. 2528 ได้มีการสร้างเป็นภาพยนตร์ นำแสดงโดยสินจัย หงษ์ไทย รับบทเป็น "นวลฉวี", อภิชาติ หาลำเจียก รับบทเป็น "หมออุทิศ" ร่วมด้วย ชนประคัลภ์ จันทร์เรือง, วิยะดา อุมารินทร์ และ ไกรลาศ เกรียงไกร โดยใช้ชื่อว่า นวลฉวี
เรื่องย่อ.
มีการพบศพของ นวลฉวี ราชเดช (ใหม่ เจริญปุระ) นางพยาบาลสาวสวยแห่งโรงพยาบาลยาสูบในแม่น้ำเจ้าพระยาท้องที่นนทบุรี จากการสืบสวนพบว่า ผู้บงการฆาตกรก็คือหมออธิป (อำพล ลำพูน) คนรักของนวลฉวีนั่นเอง เหตุที่ต้องลงมือฆ่านวลฉวี หมออุทิศบอกว่าเพราะนวลฉวีมารบเร้าขอให้จดทะเบียนสมรสกัน สุดท้ายหมออุทิศถูกศาลพิพากษาประหารชีวิต
เปลวไฟ

เปลวไฟ เป็นซิงเกิลของวงแบล็คเฮด ในปี พ.ศ. 2559 ค่ายมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์) ประพันธ์คำร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย อภิสิทธิ์ พงศ์ชัยสิริกุล (เอก แบล็คเฮด) เพลงนี้ออกจำหน่ายในวันที่ 26 มกราคม พ.ศ. 2559
เนื้อหาของเพลงนี้พูดถึงเวลามีความรักบางทีคนเรา ก็เหมือน กำลังถูกดึงเข้าไปในเกมอะไรสักอย่างแม้ว่ารู้ทั้งรู้ว่ามันเป็นแค่เกมที่เราไม่มีทางชนะและอาจจะต้อง สูญเสียทุกอย่าง เหมือนรู้ทั้งรู้ว่างทางข้างหน้าเป็นเปลวไฟ แต่ก็ยังยอมที่จะเดินเข้าไป ทั้งที่สุดท้ายการมีรักครั้งนี้ มันจะไม่ได้อะไรขึ้นมาก็ตาม เพื่อให้เขารู้ว่าเรารักเขาแค่ไหน
ส่วนมิวสิกวีดิโอนี้มี บี-น้ำทิพย์ จงรัชตวิบูลย์และ จุ๊กกรู๊-สลิตา กลิ่นจันทร์ (จุ๊กกรู๊ The Face) มาร่วมแสดงในมิวสิกวีดิโอ
การตอบรับ.
เพลง รักอยู่รอบกาย ติดอันดับสูงสุด 13 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 มกราคม พ.ศ. 2559 ที่มีคนดาวน์โหลดมากที่สุด
สโมสรฟุตบอลปากช่อง ซิตี้

สโมสรฟุตบอลปากช่อง ซิตี้ หรือเดิมคือสโมสรฟุตบอล สมาคมศิษย์เก่าโรงเรียนปากช่อง เป็นสโมสรฟุตบอลระดับสมัครเล่นในประเทศไทย ตั้งอยู่ที่หมู่บ้านหนองกะจะ ตำบลปากช่อง อำเภอปากช่อง จังหวัดนครราชสีมา ปัจจุบันลงแข่งขันในระดับไทยแลนด์ อเมเจอร์ลีก โซนภาคตะวันออกเฉียงเหนือตอนล่าง
สโมสรเคยสร้างผลงานคว้าตำแหน่ง รองแชมป์ ฟุตบอลชิงถ้วยพระราชทานประเภท ง. ประจำปี พ.ศ. 2554 และได้แชมป์ ฟุตบอลชิงถ้วยพระราชทานประเภท ค. ประจำปี พ.ศ. 2557 ทำให้ได้เลื่อนขึ้นมาเล่นในฟุตบอลชิงถ้วยพระราชทานประเภท ข. โดยการแข่งขันฟุตบอลชิงถ้วยพระราชทานประเภท ข. ประจำปี 2558 สโมสรฟุตบอลศิษย์เก่าโรงเรียนปากช่อง ถูกปรับแพ้ฟาล์วในรอบรองชนะเลิศ ที่พบกับโรงเรียนจ่าอากาศ เนื่องจากใช้ผู้เล่นผิดคุณสมบัติลงแข่งขัน มีผลทำให้ต้องตกรอบไปในที่สุด
ปัจจุบันหลังจากมีการยุบการแข่งขันฟุตบอลชิงถ้วยพระราชทานประเภท ข. สโมสรได้ลงแข่งขันในไทยแลนด์ อเมเจอร์ลีก โซนภาคตะวันออกเฉียงเหนือ ตอนล่าง
ประวัติ.
สโมสรก่อตั้งขึ้นที่อำเภอปากช่อง จังหวัดนครราชสีมา และส่งทีมเข้าร่วมการแข่งขันฟุตบอลที่จัดขึ้นขึ้นโดยสมาคมฟุตบอลแห่งประเทศไทยเป็นครั้งแรก ในรายการฟุตบอลชิงถ้วยพระราชทานประเภท ง. ในชื่อสโมสรฟุตบอลสมาคมศิษย์เก่าโรงเรียนปากช่อง และได้ตำแหน่งรองแชมป์ ในการแข่งขัน ถ้วย ง. ประจำปี 2554 โดยแพ้ให้กับ "สโมสรฟุตบอลเทศบาลตำบลเกาะขวาง" ในนัดชิงชนะเลิศ พร้อมกับได้เลื่อนขึ้นไปเล่นในฟุตบอลถ้วยพระราชทานประเภท ค.
ฟุตบอลถ้วยพระราชทาน ค.
วันที่ 19 พฤศจิกายน พ.ศ. 2557 สโมสรลงแข่งขันในฟุตบอลชิงถ้วยพระราชทานประเภท ค นัดที่เสมอกับ "สโมสรฟุตบอลมหาวิทยาลัยปทุมธานี" ไป 1–1 ที่สนามศูนย์ฝึกฟุตบอลแห่งชาติ หนองจอก
สถิติต่างๆ.
(สมาคมศิษย์เก่าโรงเรียนปากช่อง 3–1 "โรงเรียนลำหิน" : ฟุตบอลถ้วยพระราชทาน ค ประจำปี 2557 วันที่ 1 ธันวาคม พ.ศ. 2557)
สุริยุปราคา 30 มีนาคม พ.ศ. 2576

สุริยุปราคาเต็มดวงจะเกิดขึ้นในวันที่ 30 มีนาคม พ.ศ. 2576 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
แนวคราสเต็มดวงจะมองเห็นได้จาก โนม, รัฐอะแลสกา แบร์โรว, รัฐอะแลสกา และคาบสมุทรชุกชีในช่วงเช้า
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2576–2579.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
การปฏิวัติฝรั่งเศส ค.ศ. 1848

การปฏิวัติ ค.ศ. 1848 ในประเทศฝรั่งเศส บ้างเรียก การปฏิวัติเดือนกุมภาพันธ์  เป็นคลื่นการปฏิวัติลูกหนึ่งใน ค.ศ. 1848 ในทวีปยุโรป ในประเทศฝรั่งเศส เหตุการณ์ปฏิวัติยุติราชาธิปไตยออร์เลอ็อง (ค.ศ. 1830–1848) และนำสู่การสถาปนาสาธารณรัฐฝรั่งเศสที่ 2
หลังการโค่นพระเจ้าหลุยส์-ฟีลิปในเดือนกุมภาพันธ์ รัฐบาลสาธารณรัฐที่ 2 จากการเลือกตั้งปกครองประเทศฝรั่งเศส ในหลายเดือนต่อมา รัฐบาลนี้เปลี่ยนมาเป็นอนุรักษนิยมมากขึ้น วันที่ 23 มิถุนายน ค.ศ. 1848 ประชาชนกรุงปารีสก่อการกบฏ ซึ่งได้ชื่อว่า การก่อการกำเริบวันมิถุนายน (June Days Uprising) เป็นการกบฏที่นองเลือดแต่ไร้ผลโดยแรงงานกรุงปารีสต่อการเปลี่ยนแปลงอนุรักษนิยมในเส้นทางของสาธารณรัฐ วันที่ 2 ธันวาคม ค.ศ. 1848 หลุยส์-นโปเลียน โบนาปาร์ต ได้รับเลือกตั้งเป็นประธานาธิบดีสาธารณรัฐที่ 2 โดยส่วนใหญ่ได้การสนับสนุนจากชาวนา สามปีพอดีต่อมา เขาระงับรัฐสภาจากการเลือกตั้ง สถาปนาจักรวรรดิฝรั่งเศสที่ 2 ซึ่งดำรงอยู่จน ค.ศ. 1870 หลุยส์-นโปเลียน โบนาปาร์ตเป็นจักรพรรดิฝรั่งเศสพระองค์สุดท้าย
การปฏิวัติกุมภาพันธ์สถาปนาหลัก "สิทธิทำงาน" (droit au travail) และรัฐบาลที่เพิ่งตั้งนั้นสร้าง "โรงฝึกงานแห่งชาติ" แก่ผู้ว่างงาน ในเวลาเดียวกัน มีการสถาปนาสภาอุตสาหกรรม ณ พระราชวังลุกซ็องบูร์ โดยมีหลุยส์ บลังเป็นประธาน มีวัตถุประสงค์เตรียรมแผนจัดระเบียบแรงงาน ความตึงเครียดเหล่านี้ระหว่างกลุ่มออร์เลอ็องเสรีนิยมกับสาธารณรัฐนิยมหัวรุนแรงและนักสังคมนิยมนำสู่การก่อการกำเริบวันมิถุนายน
วอลเลย์บอลหญิงไทยแลนด์ลีก 2012-13

วอลเลย์บอลหญิงไทยแลนด์ลีก 2012-13 หรือ วอลเลย์บอลหญิงไทยแลนด์ลีก ครั้งที่ 8 โดยครั้งนี้จัดขึ้นเป็นครั้งที่ 8
อันดับการแข่งขัน.
<templatestyles src="Col-begin/styles.css"/>
หมู่บ้านวังดิน

หมู่บ้านวังดิน หรือ บ้านวังดิน (ชื่อเดิม บ้านวังช้าง) เป็นหมู่บ้านหนึ่งในตำบลวังดิน อำเภอเมือง จังหวัดอุตรดิตถ์ ชาวบ้านส่วนใหญนับถือพระพุทธศาสนานิกายเถรวาท มีวัดประจำหมู่บ้าน 1 แห่ง มีโรงเรียน 1 แห่ง ด้านเศรษฐกิจ ชาวบ้านส่วนใหญ่ประกอบอาชีพเกษตรกรรมเป็นส่วนใหญ่ 
ปัจจุบันหมู่บ้านวังดิน อยู่ในระดับการปกครองพื้นที่มีหมู่เดียว จำนวนสี่ร้อยกว่าหลังคาเรีอน ปัจจุบันมีนายประสาท ติคำ เป็นผู้ใหญ่บ้านวังดิน หมู่ 1
ประวัติ.
ความเป็นมาชื่อหมู่บ้าน.
ในสมัยต้นกรุงรัตนโกสินทร์ พื้นที่ตำบลวังดิน เป็นป่าที่สมบูรณ์มีสัตว์จำพวก ช้างป่าควายป่า เสือหมี หมูป่า และสัตว์ป่า อื่นๆ เมื่อครั้งเกิดศึกทัพเมืองเวียงจันทร์ ในลาวหนีทัพอพยพเข้ามาทาง บ่อเบี้ย น้ำปาด ฟากท่า ร่นมาตั้งมั่น อยู่บ้านด่าน ปากฝาง แล้วขยับขยายกันมา ทำกินที่บ้านวังดิน มีแหล่งน้ำสมบูรณ์ บางส่วนย้ายสู่น้ำหมัน วังหัวดอย น้ำรี ในเขตอำเภอท่าปลาในปัจจุบัน
สภาพหมู่บ้านในอดีตยุคร่วมสมัย ประชากรส่วนใหญ่บ้านวังดินเป็นคนไทยภาคเหนือพูดภาษา "คำเมือง" (ภาษาภาคเหนือ) เล่าสืบว่ามีเพียงไม่กี่หลังคาเรือน อยู่ห่างกันเงียบสงบ สมัยก่อนยุคไฟฟ้าเข้าสู่ชุมชน จะใช้ตะเกียง น้ำมันก๊าซ ในอดีตจะมีกิจกรรมเฉพาะงานวัด รำวง ลิเก มวย เป็นต้น เวลาป่วยไข้ ไม่สบาย จะมีหมอประจำหมู่บ้านยุคร่วมสมัยคือหมอเปลี่ยน มีโต รักษากันด้วยสมุนไพร ตามภูมิปัญญาท้องถิ่น
ต่อมามีการเปลี่ยนชื่อ จากชื่อเดิม เรียกว่า บ้านวังช้าง เพราะช้างป่าลงมาหากินน้ำที่ลำห้วย ต่อมาวังน้ำที่ช้างป่า ลงมานั้น มีดิน และโคลนมาก ชาวบ้าน จึงเรียกว่า วังดิน (บ้านวังดิน) สืบมาจนปัจจุบัน
จากเหตุการณ์น้ำท่วมใหญ่ ปี 2559 ฝนตกหนัก 3 วัน 2 คืน น้ำป่าไหลหลาก จากเขา ท่วมบ้าน น้ำรี วังหัวดอย น้ำหมัน ลงมาถึงบ้านวังดิน เป็นพื้นที่ต่ำ กินพื้นที่ บริเวณ กว้าง เกิดความเสียหายอย่างหนัก ซึ่งเป็นเหตุการณ์สำคัญที่เคยเกิดขึ้นในหมู่บ้านวังดิน
สภาพด้านสังคม.
บ้านน้ำริดใต้ มีการบริการขั้นพื้นฐาน มีถนนสายบ้านด่านวังดิน-น้ำหมัน ตัดผ่านชุมชนการเดินสะดวกและอยู่ห่างจากอำเภอเมืองอุตรดิตถ์ ระยะทาง 28 กิโลเมตร บ้านวังดินหมู่ 1 จำนวนครัวเรือน 143 ครัวเรือน จำนวนประชากรทั้งสิ้น 400 คน
เป็นชาย 180 คน เป็นหญิง 220 คน ผู้สูงอายุ 64 คน เป็นชาย 28 หญิง 36 คน คนพิการรวมทั้งสิ้น 17 คน แยกเป็นชาย 9 คนหญิง 8 คน 
สภาพภูมิศาสตร์.
หมู่บ้านวังดิน มีอาณาเขตติดต่อกับตำบลใกล้เคียงดังนี้
เศรษฐกิจ.
บ้านวังดิน พื้นที่ส่วนใหญ่ทำการเกษตร ทำนา เป็นหลักรองลงมาข้าวโพด ไม้สักทำการเกษตรส่วนใหญ่ ต้องอาศัยน้ำฝน เป็นหลัก นอกจากนี้ต้องอาศัย ห้วยสว่างใจ ที่เก็บน้ำประจำตำบลที่อยู่บ้านวังข่าส่งน้ำมาเพื่อใช้ในการอุปโภค ส่วนน้ำที่ใช้บริโภคต้องซื้อ จากหมู่บ้านใกล้เคียงกัน นอกจากนี้ บ้านวังดินหมู่ 1 ยังมีภูมิปัญญาใช้ในเชิงเศรษฐกิจชุมชน คือทำไม้กวาด คือภูมิปํญญา ท้องถิ่น เพราะมีสวนต้นกงสาธิต ที่ใช้ถักไม้กวาดอีกด้วย
วัฒนธรรมประเพณี.
ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ประเพณีสงกรานต์ ประเพณีวันลอยกระทง ประเพณีก่อข้าวเปลือก ฯลฯ
คะแนนโซฟา

คะแนนประเมินภาวะการทำงานของอวัยวะล้มเหลวที่สัมพันธ์กับการติดเชื้อในกระแสเลือด  หรือคะแนนโซฟา  เป็นระบบการให้คะแนนเพื่อประเมินผู้ป่วยแบบหนึ่ง ใช้สำหรับติดตามอาการของผู้ป่วยหนักในหออภิบาลผู้ป่วยหนัก เป็นระบบการให้คะแนนในไอซียูอย่างหนึ่ง
ช้าง อินเตอร์เนชั่นแนล เซอรกิต

<ns>0</ns>
 <revision>
 <parentid>6351638</parentid>
 <timestamp>2020-02-28T10:15:25Z</timestamp>
 <contributor>
 <username>Narutzy</username>
 </contributor>
 <comment>เปลี่ยนทางหน้าไปยัง ช้าง อินเตอร์เนชั่นแนล เซอร์กิต</comment>
 <origin>8729950</origin>
 <model>wikitext</model>
 <format>text/x-wiki</format>
เนื้องอกต่อมไทมัส

เนื้องอกต่อมไทมัส  เป็นเนื้องอกที่กำเนิดจากเซลล์เยื่อบุของต่อมไทมัส เนื้องอกต่อมไทมัสเป็นเนื้องอกที่พบไม่บ่อย ขึ้นชื่อที่สุดว่าสัมพันธ์กับโรคประสาทกล้ามเนื้อชื่อ โรคกล้ามเนื้ออ่อนแรงชนิดร้าย (myasthenia gravis) เนื้องอกต่อมไทมัสพบในผู้ป่วยโรคกล้ามเนื้ออ่อนแรงชนิดร้าย 20% เมื่อวินิจฉัยแล้ว เนื้องอกต่อมไทมัสอาจนำออกโดยการผ่าตัด ในกรณีเนื้องอกร้ายที่พบน้อย อาจใช้เคมีบำบัด
ไข้เวสต์ไนล์

ไข้เวสต์ไนล์  เป็นโรคติดเชื้อไวรัสเวสต์ไนล์ที่แพร่กระจายโดยยุง ผู้ติดเชื้อประมาณ 80% มีอาการเล็กน้อยหรือไร้อาการ ผู้ติดเชื้อประมาณ 20% มีไข้ ปวดศีรษะ อาเจียน และมีผื่น ผู้ติดเชื้อน้อยกว่า 1% มีภาวะสมองอักเสบหรือเยื่อหุ้มสมองอักเสบ ร่วมกับอาการคอแข็ง สับสน และชัก ผู้ป่วยอาจใช้เวลาหลายสัปดาห์หรือหลายเดือนในการฟื้นตัว ความเสี่ยงต่อการเสียชีวิตในผู้ป่วยที่ระบบประสาทได้รับผลกระทบอยู่ที่ประมาณ 10%
ไวรัสเวสต์ไนล์มักแพร่กระจายโดยยุงที่ได้รับเชื้อจากนกที่เป็นตัวเก็บเชื้อธรรมชาติ การติดเชื้อผ่านการถ่ายเลือด การปลูกถ่ายอวัยวะ การติดต่อจากแม่สู่ลูกระหว่างตั้งครรภ์ การคลอด และการเลี้ยงลูกด้วยนมแม่พบได้น้อย จึงไม่ได้ติดต่อจากคนสู่คนโดยตรง ผู้ป่วยที่อายุเกิน 60 ปีและมีปัญหาสุขภาพอื่นมีความเสี่ยงอาการรุนแรง การวินิจฉัยมักใช้การสอบถามอาการและตรวจเลือด
ยังไม่มีวัคซีนสำหรับรักษาไข้เวสต์ไนล์ในมนุษย์ วิธีที่ดีที่สุดในการลดความเสี่ยงติดเชื้อคือลดโอกาสการถูกยุงกัด การลดจำนวนยุงทำได้ด้วยการกำจัดแหล่งเพาะพันธุ์ยุงที่เป็นน้ำนิ่ง เช่น ในยางรถยนต์เก่า ถังน้ำ หรือสระว่ายน้ำ รวมถึงการใช้สารขับไล่แมลง มุ้งลวด และมุ้ง ไม่มีวิธีจำเพาะในการรักษา มีการใช้ยาระงับปวดในการลดอาการ
ไวรัสเวสต์ไนล์ถูกค้นพบในประเทศยูกันดาในปี ค.ศ. 1937 และถูกตรวจพบครั้งแรกในอเมริกาเหนือในปี ค.ศ. 1999 ไวรัสเวสต์ไนล์ยังพบในทวีปยุโรป แอฟริกา เอเชีย และออสเตรเลีย มีรายงานผู้ป่วยหลายพันรายต่อปีในสหรัฐ โดยพบมากในเดือนสิงหาคมและกันยายน ไข้เวสต์ไนล์สามารถเกิดเป็นโรคระบาดได้ อาการโรครุนแรงอาจพบได้ในม้าซึ่งมีวัคซีนรักษา ระบบเฝ้าระวังฝูงนกมีประโยชน์ในการสืบหาโอกาสการระบาดในมนุษย์ในขั้นต้น
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วอลเลย์บอลชายไทยแลนด์ลีก 2011-12

วอลเลย์บอลชายไทยแลนด์ลีก 2011-12 เป็นการแข่งขันสโมสรวอลเลย์บอลในประเทศระดับสูงสุด โดยเป็นจัดขึ้นเป็นครั้งที่ 7
ชลบุรี-อี.เทค-แอร์ฟอร์ซ สามารถแชมป์ไปครองได้สำเร็จในการแข่งขันครั้งนี้ และได้สิทธิไปแข่งวอลเลย์บอลชายชิงแชมป์สโมสรเอเชีย 2012
เพลงชาติสาธารณรัฐประชามานิตกัมพูชา

เพลงชาติสาธารณรัฐประชามานิตกัมพูชา เป็นเพลงชาติของประเทศกัมพูชา ในสมัยที่ใช้ชื่อว่า "สาธารณรัฐประชามานิตกัมพูชา" เรียบเรียงทำนองโดย Keo Chinda และ Chy Saopea ภายหลังการโค่นล้มรัฐบาลเขมรแดง โดยกองทัพประชาชนเวียดนาม ถึงกระนั้น ข้อมูลหลายแหล่งจากซีกโลกตะวันตกจัดให้เพลงสิบเจ็ดเมษามหาโชคชัย ใช้เป็นเพลงชาติกัมพูชาจนกระทั่งฟื้นฟูพระมหากษัตริย์ใน พ.ศ. 2536
เดอะก็อดฟาเธอร์ (นักมวยปล้ำ)

ชาลส์ ไรต์ (Charles Wright) เกิด 16 พฤษภาคม ค.ศ. 1961 เป็นนักมวยปล้ำอาชีพชาวอเมริกันที่รู้จักในการทำงานกับ WWE ตลอดปี 1990 และช่วงต้นยุค 2000 เขาได้ใช้ชื่อในการปล้ำว่า Sir Charles, Papa Shango, Kama, Kama Mustafa, The Godfather, และ The Goodfather. เขาเคยได้แชมป์ USWA Unified World Heavyweight Champion 2สมัย, แชมป์ WWF Intercontinental Champion 1สมัย, และ WWF Tag Team Champion 1สมัย (กับ Bull Buchanan) เขาเคยเป็นคู่เอก Saturday Night's Main Event XXXI กับ เบรต ฮาร์ต ชิงแชมป์ WWF Championship ในปี 2016 เขาได้รับการบรรจุชื่อเข้าสู่หอเกียรติยศดับเบิลยูดับเบิลยูอีในกิมมิคของ เดอะก็อดฟาเธอร์
แชมป์และรางวัล.
time) – with Bull Buchanan
อากิโอะ โมริตะ

"ชื่อนี้เป็นชื่อบุคคลญี่ปุ่น นามสกุลคือ โมริตะ"
เรือตรี อากิโอะ โมริตะ  เป็นนักธุรกิจชาวญี่ปุ่น เขาเป็นผู้ร่วมก่อตั้งบริษัทโซนี่กับมาซารุ อิบูกะ
เขาเกิดในครอบครัวที่ทำสาเก เต้าเจี้ยว และซอสถั่วเหลืองขายในหมู่บ้านโคซูงายะ (ปัจจุบันอยู่ในเมืองโทโกนาเมะ) ทางชายฝั่งตะวันตกของคาบสมุทรชิตะ ในจังหวัดไอจิ โดยเป็นบุตรคนโตในบรรดาพี่น้องทั้งหมดสี่คน โดยเขาได้รับการฝึกสอนจากบิดามาตั้งแต่ยังเยาว์วัยเพื่อสืบทอดกิจการครอบครัว อย่างไรก็ตามเขาพบว่าตัวเองนั้นชอบคณิตศาสตร์และฟิสิกส์ จึงตัดสินใจไปศึกษาต่อและจบการศึกษาสาขาฟิสิกส์จากมหาวิทยาลัยหลวงโอซากะในปี 1944 และจึงเข้ารับราชการทหารในกองทัพเรือจักรวรรดิญี่ปุ่นที่ยศนายเรือตรีระหว่างสงครามแปซิฟิก ซึ่งระหว่างรับราชการทหารนี้เอง ทำให้เขาได้รู้จักกับมาซารุ อิบูกะ ซึ่งทำงานอยู่ในคณะกรรมการการวิจัยกาลสงครามทหารเรือ
ในปี 1946 หลังสิ้นสุดสงคราม โมริตะและอิบูกะได้ร่วมกันจัดตั้งบริษัทวิศวกรรมโทรคมนาคมโตเกียวโดยที่โมริตะเป็นหุ้นส่วนใหญ่สุด ด้วยทุนจดทะเบียน 190,000 เยน และมีลูกจ้างเริ่มแรก 20 คน ซึ่งในขณะนั้นโมริตะมีอายุเพียง 25 ปี ในขณะที่อิบูกะมีอายุ 38 ปี ในระยะแรกผลิตเครื่องและอุปกรณ์บันทึกเทปตลอดจนวิทยุพกพา จนกระทั่งในปี 1958 ทั้งสองคนจึงตัดสินใจเปลี่ยนชื่อบริษัทเป็น "โซนี่" (มาจากคำละติน "sonus" แปลว่าเสียง กับคำอเมริกัน "Sonny-boys")
เครื่องอิสริยาภรณ์แห่งชัย

เครื่องอิสริยาภรณ์แห่งชัย  คือเครื่องอิสริยาภรณ์ที่สหภาพโซเวียตมอบให้กับผู้บัญชาการทหารในสงครามโลกครั้งที่สองและจอมพลแห่งสหภาพโซเวียต
แพรแถบ.
แพรแถบของเครื่องอิสริยาภรณ์นี่เป็นการรวมกันของแพรแถบอิสริยาภรณ์อื่นเช่น
เจ้าชายอับดุล มาตีน

เจ้าชายอับดุล มาตีน (ประสูติ 10 สิงหาคม พ.ศ. 2534) เป็นพระราชโอรสในสมเด็จพระราชาธิบดีฮัสซานัล บลกียะฮ์ ประสูติแต่มาเรียม อับดุล อาซิซ อดีตพระมเหสี และเป็นพระอนุชาร่วมพระชนนีในเจ้าชายอับดุล อาซิม
พระประวัติ.
เจ้าชายอับดุล มาตีน เป็นพระราชบุตรลำดับที่สิบในสมเด็จพระราชาธิบดีฮัสซานัล บลกียะฮ์ ประสูติแต่มาเรียม อับดุล อาซิซ อดีตพระมเหสี พระองค์มีเชื้อสายญี่ปุ่นและอังกฤษมาแต่พระชนนี (บางแห่งว่าเป็นชาวสกอต) ส่วนพระนามมาตีนนั้น มีความหมายว่า "มั่นคง" เมื่อรวมกับคำว่าอับดุลจะมีความหมายว่า "บ่าวของผู้ไม่มีวันอ่อนล้า"
พระองค์สำเร็จการศึกษาระดับมัธยมศึกษาตอนต้นจากวิทยาลัยวิทยาศาสตร์ปาดูกาเซอรีเบอกาวันซุลตัน  และระดับชั้นมัธยมศึกษาตอนปลายจากโรงเรียนนานาชาติเจอรูดง  ในเดือนพฤษภาคม พ.ศ. 2553 ทรงเข้าร่วมหลักสูตรกองทัพบกโรงเรียนนายร้อยทหารบกแซนด์เฮิสต์ และทรงสำเร็จการศึกษาในเดือนเมษายนปีถัดมา โดยมีพระชนกเสด็จเข้าร่วมพิธีสำเร็จการศึกษาด้วย ถือเป็นเชื้อพระวงศ์พระองค์แรกที่รับพระยศทางทหาร ทรงสำเร็จศึกษาระดับปริญญาตรีด้านการเมืองระหว่างประเทศ ณ วิทยาลัยคิงส์ (King’s College) และทรงสำเร็จการศึกษาปริญญาโทสาขาวิชาการระหว่างประเทศ วิทยาลัยบูรพาคดีศึกษาและการศึกษาแอฟริกา (SOAS) มหาวิทยาลัยลอนดอน
ชีวิตส่วนพระองค์.
เจ้าชายอับดุล มาตีน กล่าวว่าพระองค์ใช้ชีวิตเช่นปกติชน โปรดที่จะแต่งพระองค์อย่างเรียบง่าย หากจะแต่งกายอย่างเป็นทางการก็เมื่อออกงานเท่านั้น โปรดฟังแนวเพลงป็อป ทรงตีกลองและเล่นกีตาร์ได้ พระองค์โปรดเสวยอาหารไทยรสจัด โดยเฉพาะลาบ ปัจจุบันพระองค์ประทับอยู่ที่พระตำหนักนูรุลอิซซะฮ์ ในหมู่บ้านเจอรูดง แขวงเซิงกูรง เขตบรูไน-มัวรา
พระองค์ทรงคบหากับอานีชา อีซา-คาเลบิก (Anisha Isa-Kalebic) หรืออานีชา รซนะฮ์ บินตี อาดัม (Anisha Rosnah binti Adam) หญิงลูกเสี้ยวโครเอเชีย สำเร็จการศึกษาจากมหาวิทยาลัยบาธ และเป็นหลานสาวของเปฮิน ดาโต ฮาจี อีซา (Pehin Dato Haji Isa) ที่ปรึกษาองค์สุลต่าน และผู้ร่วมก่อตั้งสายการบินรอยัลบรูไน พระราชพิธีเสกสมรสถูกจัดขึ้นเมื่อวันที่ 11 มกราคม พ.ศ. 2567
พระกรณียกิจ.
กีฬา.
พระองค์สนพระทัยด้านการกีฬาเป็นอย่างยิ่ง โดยเป็นนักฟุตบอลของทีมเอเอ็มกันเนอส์เอฟซี (AM Gunners FC) และประทานเงินอุปถัมภ์ด้วย ทรงมีเดวิด เบคแคม เป็นนักฟุตบอลที่ชื่นชอบ และเป็นแฟนของสโมสรฟุตบอลแมนเชสเตอร์ยูไนเต็ด นอกจากนี้พระองค์ชื่นชอบกีฬาเอกซ์ตรีม และกำลังฝึกศิลปะการต่อสู้แบบผสมโดยเฉพาะมวยไทย
เจ้าชายอับดุล มาตีนทรงเล่นกีฬาโปโลร่วมกับสมาชิกพระราชวงศ์ด้วย พระองค์เข้าแข่งขันกีฬาดังกล่าวครั้งแรกในเดือนมกราคม พ.ศ. 2559 ในรายการออลเอเชียคัพ 2016 (All Asia Cup 2016) ที่จัดขึ้นในประเทศไทย และในเดือนกุมภาพันธ์ปีเดียวกัน ทรงเข้าร่วมโปโลการกุศลริชาร์ดมิลล์โปโลแชริตี 2016 ณ บันดาร์เซอรีเบอกาวัน ซึ่งจัดขึ้นเพื่อระดมทุนเข้ามูลนิธิผู้ป่วยมะเร็งที่เป็นเด็ก ร่วมกับริชาร์ด มิลล์ ยี่ห้อนาฬิกาจากประเทศสวิตเซอร์แลนด์ โดยทีมของพระองค์รับรางวัลรองชนะเลิศซึ่งพ่ายทีมของพระราชบิดาเพียงหนึ่งคะแนน 
พ.ศ. 2560 พระองค์ทรงเข้าร่วมแข่งขันโปโลประเภททีมในซีเกมส์ 2017 เช่นเดียวกับเจ้าหญิงอาเซมะฮ์ นีมาตุล พระเชษฐภคินีร่วมพระชนกชนนีที่ลงแข่งขันกีฬาโปโลเช่นกัน
อาเซียนพาราเกมส์ 2017

อาเซียนพาราเกมส์ 2017  เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 9 ระหว่างวันที่ 17-23กันยายน พ.ศ. 2560 (ค.ศ. 2017) จัดขึ้นที่กัวลาลัมเปอร์ ประเทศมาเลเซีย
การแข่งขัน.
ประเทศที่เข้าร่วม.
ประเทศที่เข้าร่วมกีฬาอาเซียนพาราเกมส์ 2017 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
<templatestyles src="Div col/styles.css"/>
วนาลี

วนาลี เป็นภาพยนตร์ไทยขนาด 70 มม. พากย์เสียงในฟิล์มปี 2529 เข้าฉายครั้งแรกเมื่อวันที่ 22 สิงหาคม 2529 ที่โรงภาพยนตร์แอมบาสเดอร์ จากการกำกับของไพโรจน์ สังวริบุตร นำแสดงโดยไพโรจน์ สังวริบุตร และมาช่า วัฒนพานิช
วนาลี เป็นละครโทรทัศน์ไทย ที่ออกอากาศในปี พ.ศ. 2533, พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยนำบทประพันธ์นวนิยายของสราญจิตต์
โฆษณาที่ตามมา.
เมื่อออกอากาศแล้ว วนาลีได้รับความนิยมเป็นอย่างมาก ถึงขนาดที่นายกรณ์ จาติกวณิช รัฐมนตรีว่าการกระทรวงการคลังในขณะนั้น ได้เขียนลงเฟซบุ๊คของตัวเอง โดยเอาเนื้อหาจากละครมาอธิบายถึงพระราชบัญญัติการติดตามทวงหนี้อย่างเป็นธรรมซึ่งถือเป็นนโยบายหนึ่งที่ตนเองรับผิดชอบอยู่ ซึ่งเรื่องนี้ต่อมาก็ได้เป็นที่ฮือฮากันในแวดวงสังคมพอสมควร
ต่อมา จึงได้มีการผลิตภาพยนตร์โฆษณาเพื่ออธิบายนโยบายดังกล่าว โดยที่ให้นักแสดงบทบาทต่าง ๆ ในเรื่อง มาแสดงร่วมกัน และนายกรณ์เองก็ร่วมแสดงด้วย โดยเป็นผู้อธิบายสั้น ๆ เกี่ยวกับเนื้อหาของนโยบายชิ้นนี้ ซึ่งก็ได้รับเสียงตอบรับอย่างดีอีกเช่นกัน
พระเจ้าชินพย็องแห่งชิลลา

พระเจ้าชินพย็องแห่งชิลลา (,1110-1175) เป็นกษัตริย์องค์ที่ 26 ของราชวงศ์ชิลลา ซึ่งเป็นหนึ่งใน สามก๊กแห่งเกาหลี พระเจ้าชินพย็องเดินตามรอยพระบาทของพระเจ้าชินจี รัชกาลก่อน โดยจัดระบบการปกครองส่วนกลางของชิลลาใหม่ เมื่อเกิดความขัดแย้งมากมายระหว่างแพ็กเจและโคกูรยอ พระองค์ได้ส่งทูตไปปรับปรุงความสัมพันธ์และกระชับความสัมพันธ์ระหว่างชิลลากับราชวงศ์สุยและถัง พระองค์ยังเป็นที่รู้จักในด้านการส่งเสริมพระพุทธศาสนาในฐานะผู้นำทางจิตวิญญาณของอาณาจักรและส่งเสริมคำสอนทางพุทธศาสนา
พระราชประวัติ.
พระเจ้าชินพย็องมีพระนามเดิมว่า คิมแพ็กจ็อง ประสูติเมื่อ พ.ศ. 1110 เป็นพระโอรสในเจ้าชายรัชทายาททงรยุนพระราชโอรสองค์ใหญ่ใน พระเจ้าชินฮึง พระราชาองค์ที่ 24 หลังจากเจ้าชายรัชทายาทผู้เป็นพระบิดาสิ้นพระชนม์ตั้งแต่พระองค์ยังทรงพระเยาว์ทำให้สิทธิ์ในการสืบราชบัลลังก์ตกเป็นของพระปิตุลา (อา) ซึ่งต่อมาขึ้นครองราชย์เป็นพระเจ้าชินจีต่อมาเจ้าชายแพ็กจ็องเสกสมรสกับ พระชายามายา และมีพระราชธิดาด้วยกันถึง 3 พระองค์คือ เจ้าหญิงช็อนมย็อง เจ้าหญิงท็อกมัน และเจ้าหญิงซ็อนฮวา 
ขึ้นครองราชย์.
หลังจากพระเจ้าชินจีครองสิริราชสมบัติได้ 4 ปีก็ถูกปลดออกจากราชบัลลังก์โดยผู้นำในการยึดอำนาจครั้งนี้คือพระสนมมีชิล พระสนมในพระเจ้าชินฮึงและพระเจ้าชินจี ซึ่งได้ร่วมมือกับซ็อลว็อน ผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีซิลหลังจากยึดอำนาจสำเร็จก็ได้ยกเจ้าชายแพ็กจ็องพระชนมายุเพียง 12 พรรษาขึ้นครองสิริราชสมบัติพระนามว่าพระเจ้าชินพย็อง
เสด็จสวรรคต.
พระเจ้าชินพย็องเสด็จสวรรคตเมื่อวันที่ 20 มกราคม 1175 ขณะพระชนมายุได้ 65 พรรษาครองสิริราชสมบัติทั้งสิ้น 53 ปีหลังจากนั้นเจ้าหญิงท็อกมันพระราชธิดาองค์ที่ 2 จึงขึ้นครองสิริราชสมบัติพระนามว่าพระนางซ็อนด็อก
ซัมซุง กาแลคซีเอส 7

ซัมซุง กาแลคซีเอส 7 (ชื่อรหัส Project Lucky) เป็นสมาร์ตโฟน ผลิตโดยซัมซุง เปิดตัวครั้งแรกเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน และวางจำหน่ายในยุโรปและอเมริกาเหนือเมื่อวันที่ 11 มีนาคม ปีเดียวกัน ซัมซุง กาแลคซีเอส 7 มีสองรุ่นคือ รุ่นปกติและรุ่น Edge (ขอบจอโค้งทั้งสองข้าง) ซัมซุง กาแลคซีเอส 7 มีการปรับปรุงจากรุ่นก่อน เช่น เพิ่มความจุแบตเตอรี, กันน้ำกันฝุ่นตามมาตรฐาน IP68, รองรับไมโครเอสดีการ์ด, ปรับปรุงกล้องโดยใช้เทคโนโลยี Dual Pixel, เพิ่มฟังก์ชัน "Always On" ซึ่งช่วยประหยัดพลังงาน เป็นต้น
ฆวน เปรอน

ฆวน โดมิงโก เปรอน  เป็นนายทหารยศพลโทและนักการเมืองชาวอาร์เจนตินา หลังทำงานในหลายตำแหน่งของรัฐ ซึ่งรวมรัฐมนตรีว่าการกระทรวงแรงงานและรองประธานาธิบดี เขาได้รับเลือกตั้งเป็นประธานาธิบดีอาร์เจนตินาสามสมัย ดำรงตำแหน่งระหว่างเดือนมิถุนายน ค.ศ. 1946 ถึงกันยายน ค.ศ. 1955 เมื่อเขาถูกโค่นในการรัฐประหาร และตั้งแต่เดือนตุลาคม ค.ศ. 1973 จนถึงแก่อสัญกรรมในเดือนกรกฎาคม ค.ศ. 1974
ระหว่างวาระประธานาธิบดีแรกของเขา (ค.ศ. 1946–1952) เปรอนได้รับการสนับสนุนจากภรรยาคนที่สองของเขา เอบา ดัวร์เต ("เอบิตา") และทั้งสองได้รับความนิยมล้นหลามในหมู่ชาวอาร์เจนตินาจำนวนมาก เอบาเสียชีวิตใน ค.ศ. 1952 และเปรอนได้รับเลือกตั้งเป็นวาระที่สอง ดำรงตำแหน่งระหว่าง ค.ศ. 1952 ถึง 1955 ระหว่างสมัยเผด็จการทหารสองสมัยต่อมา คั่นด้วยรัฐบาลพลเรือนสองรัฐบาล พรรคลัทธิเปรอนถูกประกาศให้นอกกฎหมายและเปรอนถูกเนรเทศ เมื่อนักลัทธิเปรอนฝ่ายซ้าย เอกตอร์ กัมโปรา ได้รับเลือกตั้งเป็นประธานาธิบดีใน ค.ศ. 1973 เปรอนกลับประเทศอาร์เจนตินาและไม่นานจากนั้นได้รับเลือกตั้งเป็นประธานาธิบดีสมัยที่สาม ภรรยาคนที่สามของเขา มาริอา เอสเตลา มาร์ติเนซ หรืออิซาเบล เปรอน ได้รับเลือกตั้งเป็นรองประธานาธิบดีและสืบตำแหน่งประธานาธิบดีจากเขาหลังเขาถึงแก่อสัญกรรมใน ค.ศ. 1974
แม้ว่าฆวนและเอบิตาเป็นบุคคลที่เป็นข้อโต้เถียง กระนั้นนักลัทธิเปรอนยังถือทั้งสองเป็นสัญรูป ผู้ติดตามของเปรอนยกย่องความพยายามของพวกเขาในการขจัดความยากจนและเชิดชูเกียรติแรงงาน ส่วนฝ่ายกล่าวหาถือว่าทั้งสองเป็นนักหลอกล่อทางการเมืองและผู้เผด็จการ ครอบครัวเปรอนให้ชื่อสกุลของตนเป็นชื่อขบวนการการเมืองที่เรียก ลัทธิเปรอง
ว่าด้วยลัทธิบูชาบุคคลและผลลัพธ์ของมัน

"ว่าด้วยลัทธิบูชาบุคคลและผลลัพธ์ของมัน"  เป็นรายงานโดย นิกิตา ครุสชอฟ ที่จัดทำต่อการประชุมครั้งที่ 20 ของพรรคคอมมิวนิสต์แห่งสหภาพโซเวียตเมื่อวันที่ 25 กุมภาพันธ์ 2499 สุนทรพจน์ของครุสชอฟวิจารณ์การปกครองของโจเซฟ สตาลิน เลขาธิการและนายกรัฐมนตรีผู้ล่วงลับอย่างแหลมคม โดยเฉพาะอย่างยิ่งการกวาดล้างพรรคคอมมิวนิสต์แห่งสหภาพโซเวียตซึ่งส่วนใหญ่เกิดขึ้นในช่วงปลายคริสต์ทศวรรษ 1930 ครุสชอฟกล่าวหาสตาลินว่าสนับสนุนการเติบโตของลัทธิบูชาบุคคลของผู้นำแม้ภายนอกแสดงว่ายังสนับสนุนอุดมการณ์คอมมิวนิสต์
สุนทรพจน์นี้เป็นหลักสำคัญใน "การผ่อนคลายความตึงเครียดครุสชอฟ" (Khrushchev Thaw) โดยผิวเผิน สุนทรพจน์ดังกล่าวเป็นความพยายามดึงพรรคคอมมิวนิสต์โซเวียตให้เข้าใกล้ลัทธิเลนินมากขึ้น ทว่า แรงจูงใจลับของครุสชอฟ คือ สร้างความชอบธรรมและช่วยรวบการควบคุมพรรคคอมมิวนิสต์และรัฐบาลของเขา อำนาจซึ่งได้มาในการแย่งชิงทางการเมืองกับผู้ภักดีต่อสตาลิน วยาเชสลาฟ โมโลตอฟ และเกออร์กี มาเลนคอฟ
รายงานของครุสชอฟถูกเรียกว่า "สุนทรพจน์ลับ" เพราะมีการกล่าวในสมัยประชุมปิดของผู้แทนพรรคอมมิวนิสต์ที่ไม่มีการเผยแพร่ต่อสาธารณะ โดยห้ามแขกและสื่อมวลชน ข้อความของรายงานครุสชอฟมีการอภิปรายกว้างขวางในวงพรรคแล้วในต้นเดือนมีนาคม ซึ่งมักมีผู้ที่มิใช่สมาชิกพรรคร่วมด้วย ทว่า ข้อความภาษารัสเซียอย่างเป็นทางการนั้นมีการจัดพิมพ์อย่างเปิดเผยก็ในปี 2532 ระหว่างการรณรงค์กลัสนอสต์ของมีฮาอิล กอร์บาชอฟ ผู้นำโซเวียต
ในเดือนเมษายน 2550 หนังสือพิมพ์ "เดอะการ์เดียน" ของบริเตน รวมสุนทรพจน์นี้อยู่ในชุด "สุนทรพจน์ยิ่งใหญ่แห่งคริสต์ศตวรษที่ 20"
ปุคคลบัญญัติ

ปุคคลบัญญัติ หรือ ปุคคลบัญญัติปกรณ์ เป็นส่วนหนึ่งของพระอภิธรรมปิฎก และมีเนื้อหาน้อยที่สุดในบรรดาคัมภีร์ทั้ง 7 ของพระอภิธรรม อีกทั้งยังมีลักษณะต่างจากคัมภีร์อื่น ๆ ตรงที่กล่าวถึงบุคคล ไม่ได้เน้นหนักที่ปรมัตถธรรม หรือเรื่องจิต ดังในคัมภีร์อื่น ๆ ของอภิธรรม นอกจากนี้ยังมีลักษณะการเรียบเรียงภาษาคล้ายกับประโยคบอกเล่าในพระสุตตันตปิฎก โดยเฉพาะในส่วนของอังคุตตรนิกาย และสังคีติสูตร ในทีฆนิกาย ขณะที่พระอภิธรรมปิฎกใช้สำนวนภาษาแบบแจกแจงเป็นข้อ ๆ หรือรายละเอียดปลีกย่อย และในพระไตรปิฎกฉบับภาษาไทย คัมภีร์ปุคคลบัญญัติ มักรวมเป็นเล่มเดียวกับคัมภีร์ธาตุกถา เนื่องจากมีเนื้อหาไม่มากนัก
เนื้อหา.
ปุคคลบัญญัติ เป็นคัมภีร์ที่ว่าด้วยการกำหนดลักษณะของบุคคลประเภทต่าง ๆ โดยบัญญัติความหมายของชื่อที่ใช้เรียกบุคคลต่าง ๆ ตามคุณธรรม เช่นว่า “โสดาบัน” ได้แก่ บุคคลผู้ละสังโยชน์ 3 ได้แล้ว ดังนี้เป็นต้น 
ปุคคลบัญญัติเริ่มต้นด้วยการตั้งมาติกาจำแนกบัญญัติทั้ง 6 ประเภท ดังในพระบาลีว่า "ฉ ปญฺญตฺติโย – ขนฺธปญฺญตฺติ, อายตนปญฺญตฺติ, ธาตุปญฺญตฺติ, สจฺจปญฺญตฺติ, อินฺทฺริยปญฺญตฺติ, ปุคฺคลปญฺญตฺตีติฯ" แปลว่า บัญญัติ 6 ประการ คือ 1. ขันธบัญญัติ (บัญญัติว่าเป็นขันธ์) 2. อายตนบัญญัติ (บัญญัติว่าเป็นอายตนะ) 3. ธาตุบัญญัติ (บัญญัติว่าเป็นธาตุ) 4. สัจจบัญญัติ (บัญญัติวาเป็นสัจจะ) 5. อินทริยบัญญัติ (บัญญัติว่าเป็นอินทรีย์) 6. ปุคคลบัญญัติ (บัญญัติว่าเป็นบุคคล) โดยบัญญัติทั้ง 6 นี้ ยังแบ่งย่อยออกเป็นขันธ์ 5 อายตนะ 12 ธาตุ 18 สัจจะ 4 (อริยสัจ 4) อินทรีย์ 22 
ส่วนบัญญัติของความเป็นบุคคลประเภทต่าง ๆ มีการลงรายละเอียดมากขึ้นและแบ่งออกเป็นจำนวนต่าง ๆ โดยตั้งมาติกาแล้วตามด้วยจำนวนของบุคคลในกลุ่มมาติกานั้น ๆ เช่น เอกกมาติกา ว่าด้วยบุคคล 1 จำพวก เช่น บุคคลผู้ที่เป็นปุถุชน บุคคลผู้ควรแก่การบรรลุมรรคผล บุคคลผู้เป็นอริยะ บุคคลผู้ไม่เป็นอริยะ เป็นต้น ไล่เรียงมาจนถึงทสกมาติกา ว่าด้วยบุคคล 10 จำพวก ได้แก่ ความสำเร็จของพระอริยบุคคล ในกามาวจรภูมินี้ 5 จำพวก และความสำเร็จของพระอริยบุคคล เมื่อละกามาวจรภูมินี้ไปแล้ว 5 จำพวก เป็นต้น ซึ่ง 5 ประเภทแรก ได้แก่พระโสดาบัน 3 ปรเภท กับพระสกทาคามี และพระอรหันต์ ส่วน 5 ประเภทหลัง ได้แก่พระอนาคามี 5 ประเภท ผู้ปรินิพพานในชั้นสุทธาวาส
สุริยุปราคา 15 กุมภาพันธ์ พ.ศ. 2561

สุริยุปราคาบางส่วนจะเกิดขึ้นในวันที่ 15 กุมภาพันธ์ พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2558–2561.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
สุริยุปราคา 1 กันยายน พ.ศ. 2559

สุริยุปราคาวงแหวนเกิดขึ้นในวันที่ 1 กันยายน พ.ศ. 2559 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร ในครั้งนี้สุริยุปราคาสามารถมองเห็นได้จากกาบอง แทนซาเนีย สาธารณรัฐประชาธิปไตยคองโก คองโก โมซัมบิก มาดากัสการ์ และ เรอูนียง
อุปราคาที่เกี่ยวข้อง.
สุริยุปราคา พ.ศ. 2558–2561.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
เขตเบอไลต์

เบอไลต์  เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงใต้ของประเทศ โดยทางทิศตะวันออกติดกับเขตตูตง ทิศตะวันตกและทิศใต้ติดกับรัฐซาราวัก (ประเทศมาเลเซีย) และทิศเหนือติดกับมหาสมุทรแปซิฟิก
เขตการปกครอง.
เขตเบอไลต์แบ่งเป็นเขตการปกครองเป็น 8 แขวง
พระเจ้าชินจีแห่งชิลลา

พระเจ้าชินจีแห่งชิลลา (ค. 1119 – 1122) พระราชาองค์ที่ 25 แห่ง อาณาจักรชิลลา ถูกปลด 3 ปีหลังจากพระองค์ขึ้นสืบราชบัลลังก์
พระราชประวัติ.
พระเจ้าชินจีเป็นพระราชโอรสองค์รองใน พระเจ้าชินฮึง ทรงประสูติเมื่อใดไม่ปรากฏต่อมาเมื่อองค์ชายรัชทายาททงรยุนผู้เป็นสมเด็จพระบรมเชษฐาได้สิ้นพระชนม์ลงพระองค์จึงได้ขึ้นเป็นรัชทายาทแทนโดยอภิเษกกับพระชายาชีโดจากตระกูลพัก
ขี้นครองราชย์.
เมื่อ พระเจ้าชินฮึง ผู้เป็นพระราชบิดาเสด็จสวรรคตลงใน พ.ศ. 1119 พระเจ้าชินจีจึงเสด็จขึ้นครองสิริราชสมบัติแทนพร้อมกันนี้พระองค์ยังได้สถาปนาพระชายาชีโดขึ้นเป็นพระอัครมเหสี
ตลอด 3 ปีในรัชกาลด้วยความที่พระองค์เป็นพระราชาที่อ่อนแอทำให้พระราชอำนาจเกือบทั้งหมดอยู่ในกำมือของ พระสนมมีชิล พระสนมเอกในพระเจ้าชินฮึงและพระสนมเอกในรัชกาลของพระองค์ซึ่งเป็นคนที่มีความเฉลียวฉลาดมีปฏิภาณไหวพริบ
เสด็จสวรรคต.
หลังจากครองราชย์ได้ 3 ปีพระเจ้าชินจีก็ถูกปลดออกจากราชบัลลังก์ในวันที่ 20 มกราคม พ.ศ. 1122 โดยพระสนมมีชิลซึ่งได้ร่วมมือกับ ซ็อลว็อน ผู้เป็นฮวารัง หรือผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีชิลในการยึดอำนาจครั้งนี้ ภายหลังการยึดอำนาจพระสนมมีชิลได้ยกองค์ชายคิมแพ็กจ็อง พระชนมายุ 12 พรรษาพระราชโอรสในองค์ชายรัชทายาททงรยุนขึ้นครองราชย์แทนมีพระนามว่าพระเจ้าชินพย็อง
ภายหลังจากการยึดอำนาจโดยพระสนมมีชิลแล้วพระเจ้าชินจีและพระมเหสีชีโดก็ถูกเนรเทศก่อนที่พระเจ้าชินจีจะสวรรคตในวันที่ 24 สิงหาคม ปีเดียวกัน
มณฑล (แบบจำลองทางรัฐศาสตร์)

มณฑล  มีความหมายตามรากศัพท์ว่า "วงกลม" นักรัฐศาสตร์เลือกใช้คำว่ามณฑลเพื่ออธิบายลักษณะของอำนาจทางรัฐศาสตร์ในประวัติศาสตร์โบราณบนพื้นที่อุษาคเนย์ในยุคสมัยที่อำนาจท้องถิ่นมีความสำคัญหลักในการปกครอง ซึ่งมีจุดศูนย์กลางของอำนาจอยู่ที่เมืองหรือเกอดาตวน และแผ่กระจายสู่บริเวณโดยรอบ ทั้งนี้เพื่อให้ต่างออกไปจากกรอบคิดของคนในยุคปัจจุบันซึ่งให้ความสำคัญกับความเป็นเอกภาพของรัฐอย่างเช่นการปกครองแบบราชอาณาจักรรวมศูนย์ หรือรัฐสมัยใหม่ที่เกิดขึ้นหลังจากเทคโนโลยีแผนที่ในช่วงคริสต์ศตวรรษที่ 15 แนวคิดเรื่องมณฑลได้รับความสนใจจากวอลเตอร์ (1982) ซึ่งได้ให้คำจำกัดความไว้ว่าThe map of earlier Southeast Asia which evolved from the prehistoric networks of small settlements and reveals itself in historical records was a patchwork of often overlapping mandalas.
แนวคิดนี้ถูกริเริ่มขึ้นมาเพื่อทำความเข้าใจกับรูปแบบการสร้างรัฐอำนาจบนดินแดนอุษาคเนย์ ตัวอย่างเช่น รูปแบบของสหพันธราชอาณาจักรอันมีอำนาจหลัก ณ ศูนย์กลางการปกครอง แนวคิดนี้พัฒนาขึ้นจากแนวคิดด้านการปกครองของอินเดียเพื่อเลี่ยงการใช้คำว่ารัฐในความหมายของรัฐสมัยใหม่ซึ่งมีพื้นฐานจากขนบการปกครองของจีนหรือยุโรปซึ่งมองว่าแผ่นดินเป็นจุดกำหนดรัฐและมีอาณาบริเวณที่กำหนดแน่นอนตายตัวโดยที่ทุกเขตการปกครองขึ้นตรงต่อส่วนกลาง ต่างจากแนวคิดของมณฑลที่มองว่าอำนาจอธิปไตยเหนือดินแดนนั้นถูกกำหนดโดยศูนย์กลางหลักเป็นสำคัญ ขอบเขตของอธิปไตยอาจครอบคลุมอาณาเขตของเมืองประเทศราชอื่นในลักษณะของการแผ่อำนาจ แต่จะไม่เข้าไปควบคุมดูแลกิจการภายในของเมืองประเทศราชนั้น
ระบบอำนาจแบบมณฑลอาจเทียบได้กับระบบเจ้าขุนมูลนายของยุโรปในลักษณะของความสัมพันธ์ระหว่างเจ้านครกับเมืองประเทศราช อย่างไรก็ดี หัวเมืองประเทศราชภายใต้ระบบอำนาจแบบมณฑลมีความเป็นเอกเทศมากกว่าในระบบเจ้าขุนมูลนาย ความสัมพันธ์เป็นไปในลักษณะส่วนตัวมากกว่าทางการ หัวเมืองที่เป็นประเทศราชหนึ่ง ๆ อาจอยู่ใต้อำนาจของหลายขั้วอำนาจใหญ่ในเวลาเดียวกันได้
เชิงอรรถ.
<templatestyles src="Reflist/styles.css" />
อัตราส่วนคลื่นนิ่ง

ในงานวิศวกรรมวิทยุและโทรคมนาคม อัตราส่วนคลื่นนิ่ง  เป็นตัวชี้วัดของการแมทชิงอิมพีแดนซ์ของโหลดกับอิมพีแดนซ์ที่เป็นลักษณะเฉพาะของสายส่งหรือท่อนำคลื่น การไม่แมทช์กันของอิมพีแดนซ์เกิดขึ้นในคลื่นนิ่งไปตามเส้นสายส่ง และ SWR ถูกกำหนดเป็นอัตราส่วนของขนาดคลื่นนิ่งบางส่วนที่ antinode (สูงสุด) กับขนาดที่อีกโหนดหนึ่ง (ต่ำสุด) ไปตามเส้นสายส่ง
SWR มักจะหมายความในแง่ของจุดสูงสุดและจุดต่ำสุดของแรงดันไฟฟ้า AC ไปตามเส้นสายส่ง มันจึงถูกเรียกว่า อัตราส่วนคลื่นนิ่งแรงดัน  หรือ VSWR (บางครั้งออกเสียงว่า "vizwar") ตัวอย่างเช่นค่า VSWR = 1.2:1 หมายถึงแรงดันไฟฟ้ากระแสสลับเนื่องจากคลื่นนิ่งไปตามเส้นสายส่งขึ้นสูงถึงค่าสูงสุดเป็น 1.2 เท่าของแรงดันไฟฟ้า AC ต่ำสุดไปตามแนวสายส่งนั้น ค่า SWR ก็สามารถกำหนดได้เช่นกันว่าเป็นอัตราส่วนของแอมพลิจูดสูงสุดต่อแอมพลิจูดต่ำสุดของกระแสในสายส่ง เรียกว่าความแรงของสนามไฟฟ้า  หรือความแรงของสนามแม่เหล็ก  ถ้าไม่สนใจการสูญเสียในสายส่ง, อัตราส่วนสองตัวนี้เหมือนกัน
อัตราส่วนคลื่นนี่งกำลังงาน  (PSWR) ถูกกำหนดให้เป็นกำลังสองของ VSWR อย่างไรก็ตามคำศัพท์นี้ไม่มีความสัมพันธ์ทางกายภาพกับกำลังงานจริงที่เกี่ยวข้องในการส่ง
ค่า SWR สามารถวัดได้ด้วยเครื่องมือที่เรียกว่ามิเตอร์ SWR เนื่องจาก SWR ถูกกำหนดให้สัมพันธ์กับอิมพีแดนซ์ที่เป็นลักษณะเฉพาะของสายส่ง, มิเตอร์ SWR ต้องถูกสร้างสำหรับอิมพีแดนซ์นั้น นั่นคือในทางปฏิบัติสายส่งส่วนใหญ่ที่ใช้ในงานเหล่านี้จะเป็นสาย coaxial ที่มีค่าอิมพีแดนซ์เท่ากับ 50 หรือ 75 โอห์ม การตรวจสอบ SWR เป็นขั้นตอนมาตรฐานในสถานีวิทยุ(ตัวอย่าง)เพื่อตรวจสอบการแมทชิงอิมพีแดนซ์ของสายอากาศกับสายส่ง (และเครื่องส่งสัญญาณ) ไม่เหมือนกับการเชื่อมต่อเครื่องวิเคราะห์อิมพีแดนซ์ (หรือ "สะพานอิมพีแดนซ์") โดยตรงเข้ากับสายอากาศ (หรือโหลดอื่น ๆ) SWR มิเตอร์ไม่ได้วัดอิมพีแดนซ์จริงของโหลด แต่ทำการประเมินขนาดของอิมพีแดนซ์ที่ไม่แมทช์กันเพียงแแค่ดำเนินการวัดในด้านเครื่องส่งสัญญาณของสายส่ง
โอโนมิจิ

โอโนมิจิ (; โรมาจิ: "Onomichi-shi") เป็นนครในจังหวัดฮิโรชิมะ ประเทศญี่ปุ่น ติดกับทะเลในเซโตะ ด้วยทัศนียภาพที่งดงามทำให้เป็นเมืองที่เหมาะสมแก่ท่องเที่ยวเป็นคู่ และยังเป็นเมืองที่ใช้เป็นสถานที่ถ่ายทำละครและภาพยนตร์ญี่ปุ่นหลายเรื่อง อุตสาหกรรมที่สร้างรายได้หลักให้แก่เมืองคืออุตสาหกรรมการต่อเรือและโรงเหล็กตลอดจนเคมีภัณฑ์
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโอโนมิจิใน ค.ศ. 2020 อยู่ที่ 131,170 คน โอโนมิจิดำเนินการสำรวจสำมะโนมาตั้งแต่ ค.ศ. 1960
ซัมซุง กาแลคซี โน้ต 8

ซัมซุง กาแลคซี โน้ต 8 (ชื่อรหัส Great) คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซี โน้ต 7 โดยเปิดตัวเมื่อวันที่ 23 สิงหาคม พ.ศ. 2560 โดยมาพร้อมกับระบบปฏิบัติการแอนดรอยด์ เวอร์ชัน 7.1.1 "นูกัต" (Nougat) เป็นมาตรฐาน
โรงเรียนเทศบาล 3 สามัคคีวิทยาคาร

โรงเรียนเทศบาล 3 สามัคคีวิทยาคาร (อักษรย่อ:ท.๓ / ท.สค.) สังกัดสำนักการศึกษาเทศบาลนครอุบลราชธานี เป็นโรงเรียนที่จัดการศึกษาขั้นพื้นฐานในระดับประถมศึกษา มัธยมศึกษาตอนต้น และมัธยมศึกษาตอนปลาย สังกัดสำนักการศึกษาเทศบาลนครอุบลราชธานี กรมส่งเสริมการปกครองท้องถิ่น กระทรวงมหาดไทย ทั้งนี้ยังได้รับรางวัลโรงเรียนพระราชทานระดับก่อนประถมศึกษา ขนาดเล็ก ประจำปีการศึกษา ๒๕๖๓ รางวัลศูนย์การเรียนรู้ตามหลักปรัชญาของเศรษฐกิจพอเพียง ด้านการศึกษาประจำปีการศึกษา๒๕๖๔
ประวัติ.
โรงเรียนเทศบาล 3 สามัคคีวิทยาคาร ชื่อเดิม (โรงเรียนสามัคคีวิทยาคาร) ตั้งขึ้นเมื่อวันที่ 6 กันยายน พ.ศ. 2483 โดยใช้สถานที่ของโรงเรียนกสิกรรมอาคารเรียนตั้งอยู่ริมแม่น้ำมูล ใกล้บ้านท่าวังหินจึงได้ขนานนามโรงเรียนว่า“โรงเรียนบ้านท่าวังหิน”เปิดทำการสอนตั้งแต่ระดับชั้นประถมศึกษาปีที่ 1 ถึงระดับชั้นประถมศึกษาปีที่ 4 เป็นสาขาโรงเรียนแจระแม (โรงเรียนบ้านท่าบ่อ) มีนายสวัสดิ์ กนิษฐ์พยาฆธิ์ เป็นครูใหญ่ และเมื่อวันที่ 20 เมษายน พ.ศ. 2492 โรงเรียนประสบวาตภัยทำให้โรงเรียนชำรุดใช้การไม่ได้จึงย้ายมาทำการสอนชั่วคราวที่ศาลาวัดทองนพคุณ 
วันที่ 17 พฤษภาคมพ.ศ. 2492 ทางราชการร่วมกับฐานบินอุบลราชธานีและบริษัทเดินอากาศไทยจัดหาทุน 5,000 บาท สมทบกับเงินงบประมาณ 10,000 บาท สร้างอาคารเรียนแบบ ป.1 ซ. ใต้ทุนสูงขนาด 9x27 เมตร จำนวน 1 หลัง พร้อมต่อเติมชั้นล่างรวมเป็น 6 ห้องเรียน ปลูกสร้างในที่ราชพัสดุ แปลงเลขที่ 1766 (ปัจจุบันที่ราชพัสดุทะเบียนเลขที่ 1569)เนื้อที่ 25 ไร่ โดยขนานนามโรงเรียนว่า “โรงเรียนบ้านท่าวังหิน”(สามัคคีวิทยาคาร) นายสาคร จันทรสมัย ดำรงตำแหน่งครูใหญ่ (อ้างอิงจากสมุดหมายเหตุรายวันโรงเรียนสามัคคีวิทยาคาร หน้า 1)
วันที่ 30 มกราคม พ.ศ. 2550 โรงเรียนสามัคคีวิทยาคาร โอนจากหน่วยงานสังกัดเดิม คือสำนักงานเขตพื้นที่การศึกษาอุบลราชธานี เขต 1 สำนักงานคณะกรรมการศึกษาขั้นพื้นฐานกระทรวงศึกษาธิการ ไปสังกัดเทศบาลนครอุบลราชธานี องค์กรปกครองส่วนท้องถิ่น กระทรวงมหาดไทย โดยใช้ชื่อโรงเรียนใหม่ว่า “โรงเรียนเทศบาล 3 สามัคคีวิทยาคาร”
แอลจี จี5

แอลจี จี5  เป็นสมาร์ตโฟน ผลิตโดยแอลจี เปิดตัวเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 4 สีคือสีเงิน, สีเทาเข้ม (ไททัน), สีทองและสีชมพู แอลจี จี5 มีการปรับปรุงจากรุ่นก่อนคือใช้โลหะแทนพลาสติก เพิ่มระบบตรวจสอบลายนิ้วมือ กล้องหลังคู่และมีฟังก์ชัน "Always On" ซึ่งช่วยประหยัดพลังงาน นอกจากนี้ แอลจี จี5 ถือเป็นสมาร์ตโฟนรุ่นแรกที่สามารถปรับเปลี่ยนโมดูลของตัวเครื่องได้
เส้นเมริเดียนที่ 99 องศาตะวันออก

เส้นเมริเดียนที่ 99 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 99 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 81 องศาตะวันตก
เขตเติมบูรง

เติมบูรง  เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงเหนือของประเทศ โดยเขตถูกล้อมรอบด้วยรัฐซาราวัก, ประเทศมาเลเซีย และทิศเหนือติดกับอ่าวบรูไน เมืองหลักของเขตคือบางาร์
เขตการปกครอง.
เขตเติมบูรงแบ่งเป็นเขตการปกครองเป็น 5 แขวง
เวิร์ก (เพลงรีแอนนา)

"เวิร์ก"  เป็นเพลงของนักร้องชาวบาร์เบโดส รีแอนนา จากสตูดิโออัลบั้มที่แปด "แอนตี" (2016) ร้องร่วมกับนักร้องรับเชิญคือ เดรก เพลงออกเป็นซิงเกิลนำจากอัลบั้ม"แอนตี"ในวันที่ 27 มกราคม ค.ศ. 2016 ผ่านเวสต์เบรีโรด และร็อกเนชัน เพลงเป็นแนวแดนซ์ฮอลล์และเร้กเก้ป็อป เขียนโดยริอานนาและเดรกร่วมกับปาร์ตีเนกซ์ดอร์ อัลเลน ริตเทอร์ รูเพิร์ต อาร์. สตีเฟนสัน มอนเท มัวร์ และโบยวันดา (Boi-1da) ทำหน้าที่เป็นโปรดิวเซอร์ด้วย เนื้อเพลง "เวิร์ก" มีเนื้อหาเกี่ยวกับการใช้เงินและการปรับความเข้าใจถึงความสัมพันธ์ที่เปราะบาง
"เวิร์ก" ได้รับการตอบรับคละกัน นักวิจารณ์ยกย่องการผลิตเพลงและรูปแบบของดนตรี และมองว่าเพลงฟังแล้ว "สะดวกสบาย" เพลงประสบความสำเร็จเชิงพาณิชย์ เปิดตัวที่อันดับที่เก้าและขึ้นอันดับหนึ่งบนชาร์ตบิลบอร์ดฮอต 100 กลายเป็นเพลงอันดับหนึ่งเพลงที่ 14 ของริอานนา เพลงยังขึ้นสิบอันดับแรกในหลายประเทศ ได้แก่ ออสเตรเลีย แคนาดา ฝรั่งเศส ฮังการี สเปน และสหราชอาณาจักร
ใครนิยาม

"ใครนิยาม" เป็นซิงเกิลของวงอีทีซี จากอัลบั้ม "PUSH" ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และแต่งทำนองโดย บี ETC, หนึ่ง ETC, ปิง am.pm. และเรียบเรียงโดย บี ETC, หนึ่ง ETC ออกจำหน่ายในวันที่ 23 เมษายน พ.ศ. 2555
การตอบรับ.
เพลง "ใครนิยาม" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 22 เมษายน พ.ศ. 2555 และติดอันดับสูงสุด 1 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระเจ้าทัลแฮแห่งชิลลา

<ns>0</ns>
 <revision>
 <parentid>12055905</parentid>
 <timestamp>2024-12-31T17:30:48Z</timestamp>
 <contributor>
 <username>ZeroSixTwo</username>
 </contributor>
 <minor />
 <comment>ZeroSixTwo ย้ายหน้า พระเจ้าทัลแฮแห่งซิลลา ไปยัง พระเจ้าทัลแฮแห่งชิลลา: ทับศัพท์</comment>
 <origin>12055905</origin>
 <model>wikitext</model>
 <format>text/x-wiki</format>
พระเจ้าทัลแฮแห่งชิลลา (,? - 623,600 - 623) พระราชาองค์ที่ 4 แห่งชิลลา หนึ่งใน สามก๊กแห่งเกาหลี ครองราชย์ระหว่างปี 600 - 623 นับได้ว่าเป็นพระราชาแห่งชิลลาพระองค์แรกที่มาจากราชสกุลซ็อก
พระราชประวัติ.
พระเจ้าทัลแฮเป็นสมาชิกราชวงศ์ชิลลา จากสายราชสกุลซ็อกแห่งคย็องจูซึ่งเป็นราชสกุลที่มีสิทธิ์ในการสืบราชบัลลังก์แห่งชิลลาในช่วงชิลลายุคต้น
พระเจ้าทัลแฮประสูติเมื่อใดไม่มีหลักฐานเพราะพระราชประวัติของพระเจ้าทัลแฮมีการกล่าวถึงน้อยมากแต่ในตำนานได้กล่าวไว้ว่าพระองค์ประสูติมาจากไข่โดยทรงประสูติที่เกาะเล็ก ๆ แห่งหนึ่งซึ่งอยู่ห่างจาก เกาะญี่ปุ่น ไปทางตะวันออกเฉียงเหนือถึง 1000 ลี้ ต่อมาเดินทางมายังชิลลาและได้เสกสมรสกับพระราชธิดาของ พระเจ้านัมแฮ พระราชาองค์ที่ 2 ของอาณาจักรชิลลา
ขึ้นครองราชย์.
เมื่อพระเจ้านัมแฮเสด็จสวรรคตลงในปี 567 บรรดาเหล่าขุนนางและเชื้อพระวงศ์ได้เสนอชื่อเจ้าชายยูรีพระราชโอรสองค์ใหญ่ของพระเจ้านัมแฮขึ้นครองสิริราชสมบัติเนื่องจากในช่วงชิลลายุคต้นใช้ระบบคัดสรรผู้มีความสามารถขึ้นเป็นพระราชาก่อนจะถูกยกเลิกและเปลี่ยนมาใช้ระบบสืบทอดทางสายเลือดแทนในรัชกาล พระเจ้าแนมุล พระราชาองค์ที่ 17 
เมื่อพระเจ้ายูรีเสด็จขึ้นครองสิริราชสมบัติได้แต่งตั้งให้เจ้าชายทัลแฮเป็นผู้สืบราชบัลลังก์ต่อไปเมื่อพระเจ้ายูรีได้เสด็จสวรรคตลงในปี 600 เจ้าชายทัลแฮจึงขึ้นครองราชย์สืบต่อมาเป็นพระเจ้าทัลแฮ
เสด็จสวรรคต.
หลังจากครองราชย์ได้ 23 ปีพระเจ้าทัลแฮก็เสด็จสวรรคตลงในปี 623 บรรดาขุนนางและเชื้อพระวงศ์จึงได้ทำการเสนอชื่อเจ้าชายพาซาพระราชโอรสองค์ใหญ่ให้ขึ้นครองสิริราชสมบัติสืบต่อมาเป็นพระเจ้าพาซา
พระเจ้าพาซาแห่งชิลลา

พระเจ้าพาซาแห่งชิลลา (,? - 665,623 - 665) พระราชาองค์ที่ 5 แห่งชิลลาหนึ่งใน สามก๊กแห่งเกาหลี ครองราชย์ระหว่างปี 623 - 665 โดยเป็นเจ้าชายจากราชสกุลพักซึ่งสืบเชื้อสายจากปฐมกษัตริย์แห่งอาณาจักรชิลลา พระเจ้าฮย็อกกอเซ
พระราชประวัติ.
พระเจ้าพาซาประสูติเมื่อใดไม่มีหลักฐานเป็นพระราชโอรสพระองค์ใหญ่ใน พระเจ้ายูรี พระราชาลำดับที่ 3 เมื่อพระราชบิดาสวรรคตในปี 600 เหล่าขุนนางกลับเสนอชื่อเจ้าชายทัลแฮจากราชสกุลซ็อกขึ้นสืบราชบัลลังก์แทนเจ้าชายพาซาทำให้สิทธิ์ในการสืบราชบัลลังก์ของสายราชสกุลพักสิ้นสุดลงไประยะหนึ่ง
ขึ้นครองราชย์.
เมื่อ พระเจ้าทัลแฮ พระราชาองค์ที่ 4 สวรรคตในปี 623 เหล่าขุนนางและเชื้อพระวงศ์จึงเสนอชื่อเจ้าชายพาซาขึ้นครองสิริราชสมบัติสืบต่อมาเป็นพระเจ้าพาซาทำให้ราชสกุลพักกลับมามีอำนาจอีกครั้งโดยจะมีพระราชาจากราชสกุลพักขึ้นปกครองชิลลาอีก 3 พระองค์ก่อนจะกลับมาปกครองชิลลาอีกครั้งเป็นระยะเวลาสั้น ๆ ในช่วงปลายราชวงศ์
เสด็จสวรรคต.
พระเจ้าพาซาครองราชย์ทั้งสิ้น 42 ปีก่อนจะสวรรคตลงในปี 665 เหล่าขุนนางและเชื้อพระวงศ์จึงเสนอชื่อเจ้าชายชีมาพระราชโอรสในพระเจ้าพาซาขึ้นครองราชย์ต่อมาเป็นพระเจ้าชีมา
โอม

โอม (ไอเอเอสที: "Oṃ", เทวนาครี: ॐ, กันนาดา: ಓಂ, ทมิฬ: ௐ, มลยาฬัม: ഓം, เตลูกู: ఓం) เป็นหนึ่งในประติมานวิทยาที่พบในศาสนาฮินดู ศาสนาพุทธ ศาสนาเชน ตั้งแต่ยุคโบราณและยุคเก่า ในงานเขียน วิหาร โอมเป็นสัญลักษณ์ที่มีความหมายในเชิงจิตวิญญาณในทุกศาสนาอินเดีย (ฮินดู พุทธ ไชนะ และ ซิกข์) ส่วนความหมายเฉพาะและความหมายแฝงแตกต่างกันไปตามคำสอนและศาสนา ความเชื่อของแต่ละกลุ่ม
พยางค์ “โอม” บางครั้งก็ถูกเรียกว่า “องการ” (ओङ्कार, "oṅkāra"), “อณการ” (ओंकार, "oṃkāra") และ “ปรณวะ” (प्रणव, "praṇava")
สุริยุปราคา 13 กันยายน พ.ศ. 2558

สุริยุปราคาบางส่วนเกิดขึ้นในวันที่ 13 กันยายน พ.ศ. 2558 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
อุปราคาที่เกี่ยวข้อง.
สุริยุปราคา พ.ศ. 2558–2561.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แอลจี จี4

แอลจี จี4  เป็นสมาร์ตโฟน ผลิตโดยแอลจี เปิดตัวเมื่อวันที่ 28 เมษายน ค.ศ. 2015 ที่งานเปิดตัวในนครนิวยอร์ก ประเทศสหรัฐอเมริกาและกรุงลอนดอน สหราชอาณาจักร แอลจี จี4 เป็นสมาร์ตโฟนรุ่นแรกที่ใช้ชิฟควอลคอมม์ สแนปดรากอน 808 และมีจุดเด่นคือปรับเปลี่ยนฝาหลังได้ 3 แบบคือ หนังแท้, พลาสติกลายเซรามิกและพลาสติกลายโลหะ
4 เวิลด์เทรดเซ็นเตอร์

4 เวิลด์เทรดเซ็นเตอร์ (หรือรู้จักกันตามชื่ออยู่ของอาคารคือ 150 ถนนกรีนวิช) เป็นหนึ่งในตึกระฟ้าในโครงการ เวิลด์เทรดเซ็นเตอร์ใหม่ ใน นครนิวยอร์ก โดยตั้งอยู่บริเวณหัวมุมด้านทิศตะวันออกเฉียงใต้ของพื้นที่โครงการดังกล่าว มีความสูง 978 ฟุต (298 เมตร) โดยเป็นที่ตั้งสำนักงานใหญ่ของการท่าเรือแห่งนิวยอร์กและนิวเจอร์ซีย์ เจ้าของโครงการเวิลด์เทรดเซ็นเตอร์ทั้งหมด
4 เวิลด์เทรดเซ็นเตอร์ เดิมเป็นอาคารสำนักงานสูง 9 ชั้นสร้างเสร็จในปี ค.ศ. 1975 มีความสูง 118 ฟุต (36 เมตร) ตั้งอยู่ที่มุมตะวันออกเฉียงใต้ของพื้นที่ ผู้เช่ารายแรกย้ายเข้ามาอยู่ในอาคารในเดือนมกราคม ค.ศ. 1977 โดยมีผู้เช่าหลักคือคณะกรรมการการค้านิวยอร์ก และ ธนาคารดอยซ์แบงก์ ในเหตุวินาศกรรม 11 กันยายน พ.ศ. 2544 ตัวอาคารได้รับความเสียหายอย่างหนักหลังจากตึก 2 เวิลด์เทรดเซ็นเตอร์ (ทิศใต้) พังถล่มลงมาทับอาคารซากของอาคารถูกทำลายในภายหลังเพื่อหลีกทางให้การก่อสร้างตึก 3 และ 4
โดยตัวอาคารได้ถูกเริ่มก่อสร้างในเดือนมกราคม ค.ศ. 2008 ได้รับการออกแบบโดย ฟูมิฮิโกะ มากิ ผู้ที่เคยได้รับรางวัลพริตซ์เกอร์ โดยวันที่ 25 มิถุนายน ค.ศ. 2012 การก่อสร้างได้สร้างถึงชั้นที่ 72 การก่อสร้างแล้วเสร็จในเดือนกันยายน ค.ศ. 2013 มีมูลค่าในการก่อสร้างอยู่ที่ 1.67 พันล้านดอลลาร์สหรัฐ โดยได้รับเงินทุนจากบริษัทประกันภัยและพันธบัตรเสรีภาพและถูกเปิดให้ใช้งานในวันที่ 13 พฤศจิกายน ค.ศ. 2013 ณ ปัจจุบัน ตึกแห่งนี้ได้เป็นตึกระฟ้าที่สูงที่สุดเป็นอันดับสามของตึกเวิลด์เทรดเซ็นเตอร์ที่สร้างขึ้นใหม่ รองจาก อาคาร 1 และ 3 อย่างไรก็ตามคาดว่า 2 เวิลด์เทรดเซ็นเตอร์ จะขึ้นมามีความสูงกว่ากว่าอาคาร 3 และ 4 เมื่อเสร็จสิ้นในอนาคต พื้นที่ทั้งหมดของอาคารประกอบด้วยพื้นที่สำนักงานและพื้นที่ค้าปลีก 1.8 ล้านตารางฟุต (167,000 ตารางเมตร)
สุริยุปราคา 23 ตุลาคม พ.ศ. 2557

สุริยุปราคาบางส่วนเกิดขึ้นในวันที่ 23 ตุลาคม พ.ศ. 2557 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
การมองเห็น.
ศูนย์กลางเงาของดวงจันทร์พลาดหรือไม่ได้ทอดลงบนโลก โดยศูนย์กลางเงาผ่านอยู่เหนือขั้วโลกเหนือ แต่สุริยุปราคาบางส่วนสามารถมองเห็นได้ขณะดวงอาทิตย์ขึ้น (วันที่ 24 ตุลาคม ตามเวลาท้องถิ่น) ในตะวันออกไกลของรัสเซียและญี่ปุ่น และขณะดวงอาทิตย์ตก (วันที่ 23 ตุลาคม) ผ่านส่วนใหญ่ของทวีปอเมริกาเหนือ
ฟอลคอน (ตัวละคร)

ฟอลคอน  หรือแซมมวลเอล โทมัส วิลสัน  ปรากฏตัวครั้งแรกในกัปตันอเมริกาเล่มที่117 กันยายน ปี1969 เขาเป็นฮีโร่แอฟริกัน-อเมริกาคนแรกของการ์ตูนกระแสหลัก แถมชื่อก็ไม่ต้องมีคำว่าแบล็คมาตอกย้ำอีกด้วย 
ประวัติ.
ประวัติ.
แซม วิลสันเขาอาศัยอยู่ในฮาเลม นิวยอร์ก ซึ่งเขานั้นเลี้ยงเหยี่ยวไว้หนึ่งตัวชื่อว่าเรดวิง และฝึกมันจนเขานั้นสามารถสื่อสารกับมันได้เหมือนกับการคุยกับมนุษย์ด้วยกันเอง 
เริ่มต้น.
มีอยู่วันหนึ่งเขาได้รับงานงานหนึ่ง โดยงานที่เขารับมานั้นคือการใช้เหยี่ยวไปล่าสัตว์บนเกาะแห่งหนึ่ง และเมื่อเขามาถึงเกาะนั้นปรากฏว่า คนที่จ้างเขานั้นคือเรดสกัลล์ผู้บัญชาการไฮดราแห่งนาซี โดยเขามีจุดมุ่งหมายในการที่จะใช้คนในเกาะเป็นทาส ทำให้เขานั้นรวบรวมชาวเกาะทั้งหลายเพื่อต่อต้านเรดสกัลล์ เขาได้ทำการฝึกฝนชาวเกาะโดยมีสตีฟ โรเจอร์สหรือกัปตันอเมริกาให้ความช่วยเหลือ  ซึ่งสตีฟนั้นให้แซมสร้างชุดฮีโร่ขึ้นเพื่อใช้ให้มันเป็นแรงบรรดาลใจให้ชาวเกาะและนั้นทำให้เขาทำชุดฮีโร่ของเขา โดยใช้เหยี่ยวเป็นแรงบัลดาลใจ ซึ่งชุดของเขานั้นมีเป็นชุดสีแดง,มีปีกและใช้ชื่อว่าฟอลคอน ต่อมาสตีฟและฟอลคอนได้ร่วมกันเป็นคู่หูคอยปราบอธรรม และภายหลังเขาก็ได้รับปีกใหม่ซึ่งทำจากไวเบรเนียมบินได้จากแบล็ค แพนเทอร์
กัปตันอเมริกาคนใหม่.
หลังจากที่สตีฟ โรเจอร์สูญเสียพลังซูเปอร์โซลเยอร์ เขาก็ได้กลายเป็นคนแก่,เสื่อมชราตามอายุขัยที่แท้จริง สตีฟได้มอบโล่และตำแหน่งกัปตันอเมริกาให้กับแซมในปีค.ศ. 2014 ปัจจุบันแซมก็ยังคงดำรงตำแหน่งนี้อยู่จนกว่าสตีฟจะกลับมาเป็นแคปอีกครั้ง